Guardiola mangler stjernetrio mod Barcelona - Avisen.dk
Guardiola mangler stjernetrio mod Barcelona
Semifinalen i Champions League mellem Bayern München og Barcelona kan blive uden tyskernes farligste spillere.
Søndag 3 maj. 2015 kl. 13:09, Leveret af Ritzau Fokus
Arjen Robben er helt sikkert ude efter en skade i pokalsemifinalen mod Dortmund, mens Ribery og Lewandowski begge er tvivlsomme. Foto: Matthias Schrader/AP
Franck Ribery, Robert Lewandowski og Arjen Robben.De tre offensive verdensstjerner er Bayern Münchens pendant til Barcelonas Neymar, Luis Suarez og Lionel Messi.Problemet for Bayern München inden onsdagens Champions League-semifinale mellem de to hold er, at det ikke er sikkert, nogle af de tre får en rolle i kampen. Læs også:
Arjen Robben er helt sikkert ude efter en skade i pokalsemifinalen mod Dortmund, mens Ribery og Lewandowski begge er tvivlsomme.Det siger Bayern Münchens cheftræner, Pep Guardiola, inden mødet med sin eksklub.- Vi kender ikke opstillingen mod Barcelona endnu. Vi ved ikke, om Robert Lewandowski eller Franck Ribery bliver klar. Og vi ved heller ikke, hvornår vi finder ud af, om de er klar, siger Pep Guardiola.
Sportsdirektør Matthias Sammer er endnu mere skeptisk på Riberys vegne.
- Franck Ribery er temmelig langt fra at blive klar, siger han til ZDF.Topscorer Lewandowski brækkede kindbenet og fik en mindre hjernerystelse i pokalnederlaget til Dortmund, mens Ribery har været ude af spillet siden midten af marts med en ankelskade.Lørdag tabte et skaderamt Bayern München-hold 0-2 til Leverkusen. Uanset om man får flere offensive trumfkort tilbage, så skal skarpheden være bedre, fastslår Guardiola.
- Vi havde mange chancer og skabte nogle gode situationer, men vi kunne ikke udnytte dem, siger træneren og retter fokus mod skarpheden hos en af truppens friske spillere:- Mario Götze havde to gode muligheder, som han ikke scorede på, siger Guardiola.Mens Bayern München fik en dårlig generalprøve til semifinalebraget, legede Barcelona sig til en 8-0-sejr ude mod Cordoba.